
REPUBLIKA HRVATSKA
OPĆINSKI PREKRŠAJNI SUD U SPLITU 
Stalna služba u Solinu					                 Broj: Pp-5875/2021-37

   R E P U B L I K A   H R V A T S K A

R J E Š E N J E

Općinski prekršajni sud u Splitu, Stalna služba u Solinu, po sutkinji Slavki Kodžoman uz sudjelovanje zapisničarke Drine Roščić u prekršajnom postupku protiv okrivljenika Branimira Kovača, zastupan po braniteljici Katarini Zrilić odvjetnici u Splitu, zbog prekršaja iz čl. 229. st.1. i 2. toč. 3. i dr. Zakona o radu,  odlučujući o zahtjevu okrivljenika radi naknade troškova obrane u prekršajnom postupku, 2. lipnja 2026. 

riješio   je

I. Na temelju čl. 140. st. 2. Prekršajnog zakona ("NN"107/07,39/13,157/13, 110/15,70/17,118/18,114/22) a u svezi s čl. 149. st. 1. Zakona o kaznenom postupku,  (NN152/08,76/09,80/11,121/11,91/12,143/12,56/13,152/14,70/17,126/19,130/20,80/2) okrivljeniku Branimiru Kovaču, zastupanom po braniteljici Katarini Zrilić odvjetnici u Splitu, imaju se naknaditi troškovi na ime obrane u postupku u ukupnom iznosu od 250,00 (dvjestopedeset) eura. 

II. Odbija se zahtjev okrivljenika za naknadom troškova obrane u iznosu od 250,00 (dvjestopedeset) eura. 
Obrazloženje

1. Ovaj sud je nakon provedenog postupka donio presudu pod br. Pp-5875/2021 od 18. travnja 2023. pravomoćnu 19. prosinca 2023. (odluka VPS-a Ppž-10595/2023 od 19. prosinca 2023. pravomoćna 19. prosinca 2023.), kojom je na temelju čl. 182. st. 1. toč. 1. i toč. 3. Prekršajnog zakona okrivljenika oslobodio optužbe, a zbog prekršaja iz čl. 229. st.1. i 2. toč. 3. Zakona o radu  jer nema dokaza da je okrivljenik počinio prekršajno djelo koje mu se stavlja na teret, te zbog prekršaja iz čl. 229. st.1. i 2. toč. 1. Zakona o radu jer djelo po propisu nije prekršaj.  

2. Okrivljenik je putem braniteljice u zakonskom roku podnio zahtjev za naknadu troškova obrane u postupku u sveukupnom iznosu od 500,00 (petsto) eura, a koji trošak se sastoji od pristupa na ročište 19. studenog 2021. 100 bodova (200,00 eura), pristupa na ročište 18. travnja 2023. 100 bodova (200,00 eura), a što je ukupno 200 bodova x 2,00 eura, a što je ukupno 400,00  (četiristo) eura i na taj iznos 25% PDV-a a što sveukupno iznosi 500,00 (petsto) eura.

3. Zahtjev okrivljenika za naknadu troškova obrane u ovom prekršajnom postupku je djelomično osnovan.

4. Pregledom spisa ovog suda broj gornji, utvrđeno je da je u ovom predmetu okrivljenik imao trošak obrane i to: zastupanje na ročištu 18. travnja 2023. 100 bodova a vrijednost boda je 2,00 eura a što je ukupno 200,00 (dvjesto) eura,  sve sukladno odredbama Tbr. 4. st. 1. Tarife o nagradama i naknadi troškova za rad odvjetnika (NN 142/12, 103/14, 118/14, 107/15, 37/22, 126/22, 138/23), a kada se na taj iznos doda 25 % PDV-a u iznosu od 50,00 (pedeset) eura pa je okrivljeniku obistinjen sveukupni iznos troška obrane u iznosu od 250,00 (dvjestopedeset) eura. 
  
5. Sud je odbio zahtjev okrivljenika za naknadom troškova obrane u preostalom zatraženom iznosu od 250,00 (dvjestopedeset) eura jer je pregledom zapisnika sa ročišta 19. studenog 2021. utvrdio da okrivljenik i braniteljica nisu bili nazočni i da je ročište odgođeno, pa stoga okrivljeniku ne pripada naknada za zastupanje braniteljice na ovom ročištu.  

6. Kako bi se isplata navedene naknade troska obrane mogla izvršiti na račun braniteljice Katarine Zrilić odvjetnice u Splitu, potrebno je da se po pravomoćnosti ovog rješenja sudu dostavi posebna punomoć okrivljenika Branimira Kovača kojom ovlašćuje navedenu braniteljicu da na svoj račun primi uplatu navedene naknade troška obrane u ovom postupku. 
U Solinu, 2. lipnja 2026.

    zapisničarka						                sutkinja
    Drina Roščić,v.r. 		                                                    Slavka Kodžoman,v.r. 


Uputa o pravnom lijeku:
Protiv ovog rješenja stranke imaju pravo žalbe u roku od 3 dana od primitka pismenog otpravka rješenja, Visokom prekršajnom sudu Republike Hrvatske, a putem ovog suda, te se ista podnosi u dva istovjetna primjerka, bez sudske pristojbe.

za točnost otpravka – ovlaštena službenica
Drina Roščić
 





2

image1.png




